text: ডেইলি সিলেট ডট কম :: প্রকাশিত হয়েছে : ৪ সেপ্টেম্বর ২০২০, ৮:২৫ অপরাহ্ন | ৮:২৫ অপরাহ্ন
  মার্কিন যুক্তরাষ্ট্রে জেঁকে বসা প্রাণঘাতি করোনায় বেড়েই চলেছে প্রাণহানি। যেখানে যোগ হয়েছে আরও হাজারের বেশি প্রাণ। এতে করে মৃতের সংখ্যা দুই লাখের কোটায় প্রবেশ করেছে। একইসঙ্গে বেড়েই চলেছে আক্রান্তের সংখ্যা। যা ৬৩ লাখ ৩৫ হাজার ছাড়িয়ে গেছে। যার অধিকাংশই ক্যালিফোর্নিয়া, ফ্লোরিডা, নিউ ইয়র্ক ও নিউ জার্সির বাসিন্দা। তবে, আক্রান্তদের অর্ধেকই সুস্থতা লাভ করেছেন।
  সংক্রমণ আশঙ্কাজনকহারে দীর্ঘ হয়েই চলেছে টেক্সাসে। এ শহরে আক্রান্তের সংখ্যা ৬ লাখ ৫৬ হাজারের কাছাকাছি। যেখানে প্রাণহানি ঘটেছে ১৩ হাজার ৪৩৩ জনের।
  ফ্লোরিডায় করোনার শিকার ৬ লাখ ৩৭ হাজার ছাড়িয়ে গেছে। ইতোমধ্যে সেখানে ১১ হাজার ৬৫৫ জনের মৃত্যু হয়েছে।
  প্রাণহানিতে শীর্ষ শহর নিউইয়র্কে আক্রান্ত ৪ লাখ সাড়ে ৬৯ হাজারের বেশি। এর মধ্যে না ফেরার দেশে ৩৩ হাজার ৫৯ জন মানুষ।
  জর্জিজায় করোনা রোগীর সংখ্যা ৩ লাখ ৭৭ হাজার পেরিয়েছে। মৃত্যু হয়েছে সেখানে ৫ হাজার ৮৬৮ জন মানুষের।
  ইলিনয়েসে এখন পর্যন্ত করোনার ভুক্তভোগী ২ লাখ প্রায় ৪২ হাজার। এর মধ্যে প্রাণ হারিয়েছেন ৮ হাজার ৩২৪ জন।
  অ্যারিজোনায় করোনা হানা দিয়েছে ২ লাখ প্রায় ৪ হাজার মানুষের দেহে। যেখানে প্রাণ ঝরেছে ৫ হাজার ১৩০ জনের।